ডাকাতদের বড় দৈন্যতাটি স্রেফ নৈতীকতার নয়, সেটি লজ্জা-শরমের। নইলে কি তারা ডাকাতির পরও জনসম্মুখে রাস্তায় নামতে পারে? এদিক দিয়ে বাংলাদেশের ভোট-ডাকাতগণ এতটাই লজ্জা-শরমহীন বেহায়া যে ভোটারহীন সে নির্বাচনের পরও নিজেদের জনগণের নির্বাচিত সরকার রূপে পরিচয় দেয়। দাবী করে সাংবিধানিক বৈধতার। এবং বড়াই করে জনগণের ভোটাধিকার ফিরিয়ে দেয়ার? এরূপ নিদারুন মিথ্যাচারও ভোট-ডাকাতদের কাছে রাজনৈতীক অস্ত্রে পরিণত হয়েছে। কথা হলো, এ ভাবে কি বৈধতা মেলে? ঔপনিবেশিক ব্রিটিশগণ বাংলার বুকে ১৯০ বছর শাসন করেছে; কিন্তু একটি দিনের জন্যও কি শাসন বৈধতা পেয়েছে? ধর্ষিতা মহিলার জীবনে যেমন আমৃত্যু গভীর ঘৃণা থাকে ধর্ষকের বিরুদ্ধে, তেমনি ভারতীয় উপমহাদেশের প্রতিটি নাগরিকের মনে হাজার হাজার বছর বেঁচে থাকবে সাম্রাজ্যবাদী ব্রিটিশ শাসনের প্রতি সে গভীর ঘৃণা। এ নিয়ে কি সন্দেহ চলে? ঔপনিবেশিক ব্রিটিশ এবং বাকশালী মুজিবের ন্যায় বাংলার ইতিহাসে শেখ হাসিনাও যুগ যুগ বেঁচে থাকবে; তবে সেটি স্বৈরাচারি, মিথ্যাচারি, খুনি ও ভোট-ডাকাত রূপেই। সভ্য সুশাসক রূপে নয়।